Publication: Magyar Közlöny
Issue: MK-2010-60 (Year: 2010, Number: 60)
Era: contemporary
Section: (1) A konzuli védelem részletes szabályairól szóló 17/2001. (XI. 15.) KüM rendelet (a továbbiakban: R.) 7. § (2) bekezdése
Paragraph Index: 916

(3) Az ideiglenes úti okmány iránti kérelmet a (2) bekezdésben meghatározott formanyomtatvány kitöltésével kell benyújtani a konzuli védelemre okot adó helyzet szerint illetékes hivatásos vagy tiszteletbeli konzuli tisztviselõnél. A kérelem benyújtásakor a bemutatott okiratok és a tagállami konzuli hatóság segítségével ellenõrizni kell a kérelmezõ személyazonosságát és állampolgárságát. A tiszteletbeli konzuli tisztviselõ a nála benyújtott kérelmet soron kívül továbbítja az illetékes hivatásos konzuli tisztviselõnek. A kérelmezõ személyazonosságának és állampolgárságának megállapításához szükséges természetes személyazonosító adatokat, valamint az ideiglenes úti okmány kiállítását indokoló körülmények leírását a konzuli tisztviselõ haladéktalanul továbbítja a tagállami konzuli hatóságnak, kérve az adatok ellenõrzését és az ideiglenes úti okmány kiállításának engedélyezését.

Source: https://magyarkozlony.hu/hivatalos-lapok/2e90390c97dcf9c3967b2c8d258d15641769e35d/dokumentumok/b629672eeb5d7598a773d106d577310e9adadb38/letoltes